CELEX: 32009R0299
Language: hu
Date: 2009-04-08 00:00:00
Title: A Bizottság 299/2009/EK rendelete ( 2009. április 8. ) egyes áruk Kombinált Nómenklatúra szerinti besorolásáról

9.4.2009   
            
            
               HU
            
            
               Az Európai Unió Hivatalos Lapja
            
            
               L 95/37
            
         
      A BIZOTTSÁG 299/2009/EK RENDELETE
   
   (2009. április 8.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. április 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kartondobozban, a kiskereskedelmi forgalom számára kiszerelt készlet, amelynek tartalma:
                  
                              —
                           
                           
                              különböző felfűzhető műanyag gyöngyök és ékszerutánzat-összetevők,
                           
                        
                              —
                           
                           
                              egy tekercs szintetikus fűzőszál,
                           
                        
                              —
                           
                           
                              mágneses kockák,
                           
                        
                              —
                           
                           
                              használati utasítás, valamint
                           
                        
                              —
                           
                           
                              egy összehúzható szájú vászontasak.
                           
                        A készletet gyermekek használhatják ékszerutánzatok készítésére, amelyek később a mágneses kockákkal módosíthatók.
                  A tasak a különböző összetevők és az elkészített ékszerutánzatok tárolására alkalmas.
               
               
                  9503 00 70
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9503 00 és a 9503 00 70 KN-kód szövegezése határozza meg.
                  A kiszerelésből és az egyes összetevők értékéből egyértelműen látszik, hogy a termék játék (lásd a 9503 vtsz-hez tartozó HR-magyarázat utolsó előtti bekezdését).
                  Az áru nem sorolható ékszerutánzatként a 7117 vtsz. alá, mert összeszerelve játéknak tűnik és a játékok jellemzőivel bír.
                  A készletet ezért a 9503 00 70 KN-kód (más játék készletben) alá kell besorolni.